Rikunarita-ORG/Wikinium huggingface dataset:
# Salie

| *Salvia officinalis* |
| --- |
|  |
| Sketse uit *Koehler's Medicinal Plants* (1887) |
| Wetenskaplike klassifikasie |
| Koninkryk: | Plantae |
| (geen rang): | Angiosperms |
| (geen rang): | Eudicots |
| (geen rang): | Asterids |
| Orde: | Lamiales |
| Familie: | Lamiaceae |
| Genus: | *Salvia* |
| Spesie: | S. officinalis |
| Binomiale naam |
| Salvia officinalis L. |

'n *Salvia officinalis* blom van naby.
Salieblomme
**Salie** (*Salvia officinalis*, ook bekend as **tuinsalie** of **gewone salie**) is 'n meerjarige, immergroen struik, met houtagtige stingels, grys blare en blou tot perserige blomme.

Dit is 'n lid van die familie *Lamiaceae* en is inheems aan die Middellandse Seegebied, al is dit genaturaliseerd op baie plekke in die wêreld. Dit het 'n lang geskiedenis van medisinale en kulinêre gebruik, en in die moderne tyd as 'n ornamentele tuinplant. Die algemene naam "salie" word ook gebruik vir 'n aantal verwante en onverwante spesies.

## Taksonomie

S. officinalis is beskryf deur Carl Linnaeus in 1753. Dit is vir eeue lank in die Ou Wêreld vir sy voedsel en helende eienskappe gekweek, en is dikwels in ou herbale beskryf vir sy vele wonderbaarlike eienskappe. Sy spesifieke tweede naam, "officinalis", verwys na sy medisinale gebruik - die *officina* was die tradisionele stoorkamer van 'n klooster waar kruie en medisyne geberg is. *S. officinalis* is onder baie ander wetenskaplike name geklassifiseer oor die jare, insluitend ses verskillende name sedert 1940 alleen. Dit is die tipiese spesie vir die genus Salvia. Die tweede mees gebruikte spesie van salie is *Salvia lavandulaefolia*, wat 'n soortgelyke samestelling met Salvia officinalis deel, met die uitsondering dat lavandulaefolia baie min van die potensieel giftige GABA-blokkeerder monoterpenoied thujone bevat.

## Bestuiwing

Entomofilie (bestuiwing deur insekte) is 'n vorm van biotiese bestuiwing.

Party blomme verkies om net deur een soort insek bestuif te word. Hulle het dan 'n hele reeks hindernisse om te voorkom dat enige ander insek by hul nektar uitkom.

Die **salie** is een van hierdie eienaardige soort blomme. Hy het die heuningby as sy persoonlike dienskneg gekies. Die kroonblare van die blom is so gevorm dat dit maklik die liggaam van 'n heuningby kan akkomodeer. Die vlieg gaan hom vasloop in verskeie hindernisse en die hommelby is hopeloos te groot.

## Sien ook

* bestuiwing
* kroonblare
* blom
* insek

## Bronne

* Kennis, 1980, vol 3, bl. 428-429, ISBN 0 7981 0825 8

## Verwysings
# Sukkulente Karoo

|  |
| --- |
|  **Sukkulente Karoo**  |
| **Ekostreek** |
|  |
| WWF-kode | AT1322 |
| Bioom | Woestyn en droë struikveld |
| Ekosone | Afrotropiese gebied |
| Floraryk | Capensis |
| Oppervlakte   | 102 800  km² |
| Beskerm | % |
|

|  |  |
| --- | --- |
| **Portaal**     | **Biologie**  |

 |

Die **Sukkulente Karoo** is ’n WWF-ekostreek wat behoort tot 'n woestynagtige bioom in Suid-Afrika en Namibië. Dit strek al met die kuslyn van Suidwes-Namibië en die Noord-Kaap in Suid-Afrika langs, waar die koue Benguelastroom dikwels mis veroorsaak. Die streek strek verder na die binneland van Suid-Afrika se Wes-Kaap. Dit word in die suide begrens deur die fynbosbioom, in die ooste deur die Nama-Karoo, met sy meer uiteenlopende temperature en wisselvallige reënval, en in die noorde deur die Namibwoestyn.

## Flora

### Vetplante

Die Sukkulente Karoo word gekenmerk deur die wêreld se grootste verskeidenheid vetplante en bevat sowat ’n derde van die wêreld se sowat 10 000 vetplantspesies.

Op die kwartsvelde van die Knersvlakte en die Klein Karoo is daar baie endemiese vygies van die genera *Argyroderma* en *Gibbaeum* en in kalksteengedeelte van die Knersvlakte van die genus *Antimima*.

#### Galery

* *Argyroderma congregatum*
* *Argyroderma congregatum*
* *Argyroderma fissum* Vingervygie
* *Argyroderma pearsonii*

### Geofiete

Die streek is besonders ryk aan geofiete, met sowat 630 spesies, soos byvoorbeeld die bobbejaantjies. In die Kamiesbergstreek is dit veral geofietspesies van die *Iridaceae* soos die genera *Babiana*, *Lapeirousia*, *Moraea* en *Romulea* wat dikwels endemies is. Die aanwesigheid van vetplantspesies uit die Crassulaceae, soos *Tylecodon sp.* het dikwels krimpsiekte ten gevolge onder die skape en bokke waarmee hier geboer word.

#### Galery

* *Babiana ambigua*
* *Babiana rubrocyanea*
* *Lapeirousia anceps*
* *Moraea fugax*
* *Romulea rosea*

## Fauna

Die spikkelde padloper, 'n endemiese skildpad
Die streek bevat uiteenlopende reptiele en baie ongewerweldes. Van die 50 skerpioenspesies is 22 inheems. Kewers van die tribus Hopliini, wat grootliks inheems aan Suider-Afrika is, is in die Sukkulente Karoo gekonsentreer en is belangrike bestuiwers van die flora – so ook vliesvlerkiges, perdebye en bye.

Sowat 15 amfibieë word ook hier aangetref, waarvan drie inheems is. Van die streek se 115 reptielspesies is 48 inheems. In die Sperrgebiet word ’n ongewone skilpad, die Nama-padloper, aangetref. Minder van die streek se voël- en soogdierspesies is endemies.

## Verwysings

## Eksterne skakels

* Wêreldnatuurfonds-streek Sukkulente Karoo
* Sukkulente Karoo-biodiversiteit (Bewaring Internasionaal)
# Goudkus (streek)

Die ligging van die Goudkus.
Die **Goudkus** was die naam van ’n streek aan die Golf van Guinee in Wes-Afrika wat ryk was aan goud, asook petroleum, ruolie en aardgas. Dit is nou die land Ghana.

## Etimologie en ligging

Die Goudkus, Slawekus en Peperkus is genoem na die hoofuitvoergoedere daar. Die Goudkus was oos van die Ivoorkus en wes van die Slawekus.

Vroeë gebruike van die naam "Goudkus" het letterlik na die kus verwys en nie na die binneland nie. Eers in die 19de eeu is die term gebruik vir gebiede wat ver van die kus af geleë was.

## Streke

Die streke van die Goudkus was die:

* Portugese Goudkus (Portugese)
* Brandenburger-Goudkus en Pruisiese Goudkus (Duitsers)
* Sweedse Goudkus (Swede)
* Deense Goudkus (Denemarke-Noorweë)
* Hollandse Goudkus (Nederlanders)
* Britse Goudkus (Engelse)

"Ghana" is die wettige naam vir die Goudkusstreek wat die volgende vier streke omvat wat net voor onafhanklikwording elk ’n eie grondwetlike posisie gehad het:

* Goudkus (streek): Akan, Ga-Adangbe, Anlo Ewe, Dene, Hollanders, Engelse, Duitsers, Portugese en Swede;
* Koninkryk Asjanti (Akan: Asjanti, Brong-Ahafo, Sentrale, Oostelike, Groter Accra- en Westelike Streek);
* Protektoraat van die Noordelike Gebiede (Bo-Westelike, Bo-Oostelike en Noordelike Streek); en
* Britse Togoland.

## Geskiedenis

’n Posseël uit die 1930's met die Goue Stoel en koning George VI.
Europeërs het in 1482 dié streek in Afrika bereik en vir eeue daarna het verskeie Europese ryke en handelsmaatskappye handelsposte daar gestig. Hulle het die kolonies gebruik om hulle natuurlike hulpbronne te ontgin eerder as om groot getalle mense daar te vestig.

Die Portugese Goudkus is eerste gevestig. Die Nederlanders het in 1598 aangekom en in 1642 die Portugese gebied in die Nederlandse Goudkus geïnkorporeer. Die Nederlanders het in die streek gebly tot 1871, toe die laaste van hulle nedersettings in die Britse Goudkus opgeneem is.

Daar was ook die Brandenburger-Goudkus, wat in 1682 ’n kolonie in die streek gevestig het. Dit het later die Pruisiese Goudkus geword en in 1721 het die Nederlanders dit gekoop. Die Sweedse Goudkus dateer van 1650. Die Dene het in 1663 aangekom en later die Sweedse gebied in die Deense Goudkus geïnkorporeer.

In 1850 het al die nedersettings deel van die Britse Goudkus geword. Die Britte het in die 19de eeu meer grondgebied ingepalm ná die Anglo-Asjanti-oorloë. In 1957 het die Goudkus as die land Ghana onafhanklik geword.

## Verwysings

## Skakels

* Hierdie artikel is in sy geheel of gedeeltelik uit die Engelse Wikipedia vertaal.
# Strumaria barbarae

| *Strumaria barbarae* |
| --- |
| Bewaringstatus |
|  Kritiek bedreig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Strumaria* |
| Spesie: | S. barbarae |
| Binomiale naam |
| Strumaria barbarae Oberm., (1981) |

Strumaria barbarae is 'n meerjarige blomplant en geofiet wat tot die genus *Strumaria* behoort. Die spesie is endemies aan die Noord-Kaap en Namibië. In Suid-Afrika het die plant 'n voorkomsgebied van kleiner as 10 km² en daar is slegs een populasie. Die plant word bedreig deur oorbeweiding in Suid-Afrika.

## Bronnelys

* SANBI Redlist
* Plants of the World Online
# Strumaria hardyana

| *Strumaria hardyana* |
| --- |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Strumaria* |
| Spesie: | S. hardyana |
| Binomiale naam |
| Strumaria hardyana D.Müll.-Doblies & U.Müll.-Doblies, (1985) |

Strumaria hardyana is 'n meerjarige blomplant en geofiet wat tot die genus *Strumaria* behoort. Die spesie is endemies aan Namibië.

## Bron

* Plants of the World Online
# Strumaria massoniella

| *Strumaria massoniella* |
| --- |
| Bewaringstatus |
|  Kwesbaar  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Strumaria* |
| Spesie: | S. massoniella |
| Binomiale naam |
| Strumaria massoniella (D.Müll.-Doblies & U.Müll.-Doblies) Snijman, (1994) |
| Sinonieme |
| * *Gemmaria massoniella* D.Müll.-Doblies & U.Müll.-Doblies
 |

Strumaria massoniella is 'n meerjarige blomplant en geofiet wat tot die genus *Strumaria* behoort. Die spesie is endemies aan die Noord-Kaap en kom van Kamiesberg tot by Loeriesfontein voor. Daar is drie populasies wat minder as 500 plante bevat.

## Bronnelys

* SANBI Redlist
* Plants of the World Online
# Strumaria pubescens

| *Strumaria pubescens* |
| --- |
| Bewaringstatus |
|  Veilig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Strumaria* |
| Spesie: | S. pubescens |
| Binomiale naam |
| Strumaria pubescens W.F.Barker, (1943) |
| Sinonieme |
| * *Bokkeveldia pubescens* (W.F.Barker) D.Müll.-Doblies & U.Müll.-Doblies
 |

Strumaria pubescens is 'n meerjarige blomplant en geofiet wat tot die genus *Strumaria* behoort en deel van die fynbos is. Die spesie is endemies aan die Noord-Kaap en Wes-Kaap. Dit kom op die suidelike Roggeveldberge-eskarp voor. Die populasie is stabiel en die plant word beskou as seldsaam.

## Bronnelys

* SANBI Redlist
* Plants of the World Online
# Strumaria tenella

| *Strumaria tenella* |
| --- |
|  |
| Bewaringstatus |
|  Veilig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Strumaria* |
| Spesie: | S. tenella |
| Binomiale naam |
| Strumaria tenella (L.f.) Snijman, (1994) |
| Sinonieme |
| * *Carpolyza tenella* (L.f.) F.M.Leight.
* *Crinum tenellum* L.f.
* *Hessea tenella* (L.f.) Oberm.
* *Imhofia tenella* (L.f.) M.Roem.
* *Tedingea tenella* (L.f.) D.Müll.-Doblies & U.Müll.-Doblies
 |

Strumaria tenella is 'n meerjarige blomplant en geofiet wat tot die genus *Strumaria* behoort. Die spesie is endemies aan die Noord-Kaap en die Wes-Kaap.

## Galery

*
*
*
*

## Subspesies

Die plant het twee subspesies:

* *Strumaria tenella subsp. orientalis* Snijman
* *Strumaria tenella subsp. tenella*

## Bronnelys

* SANBI Redlist
* Plants of the World Online
# Hessea cinnamomea

| *Hessea cinnamomea* |
| --- |
|  |
| Bewaringstatus |
|  Bedreig  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Hessea* |
| Spesie: | H. cinnamomea |
| Binomiale naam |
| Hessea cinnamomea (L'Hér.) T.Durand & Schinz, (1894) |
| Sinonieme |
| * *Amaryllis cinnamomea* L'Hér.
* *Amaryllis crispa* Jacq.
* *Amaryllis pulchella* Spreng. ex Kunth
* *Hessea crispa* (Jacq.) Kunth
* *Imhofia cinnamomea* (L'Hér.) M.Roem.
* *Imhofia crispa* (Jacq.) Herb.
* *Periphanes cinnamomea* (L'Hér.) F.M.Leight.
* *Periphanes crispa* (Jacq.) Salisb.
* *Strumaria crispa* (Jacq.) Ker Gawl.
 |

Hessea cinnamomea is 'n meerjarige blomplant en geofiet wat tot die genus *Hessea* behoort en deel is van die fynbos. Die spesie is endemies aan die Wes-Kaap. Dit kom in die Kaapse Skiereiland, Riverlands en Joostenberg voor. Dit het 'n voorkomsgebied van 2400 km² en het oor die afgelope 140 jaar reeds 50% van sy habitat aan ontwikkeling afgestaan, veral op die Kaapse Vlakte. Indringerplante het ook 'n bedreiging geraak.

## Galery

*
*
*
*

## Bronnelys

* SANBI Redlist
* Plants of the World Online
# Cyrtanthus falcatus

| *Cyrtanthus falcatus* |
| --- |
|  |
| Bewaringstatus |
|  Veilig  (IUCN 2.3) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Cyrtanthus* |
| Spesie: | C. falcatus |
| Binomiale naam |
| Cyrtanthus falcatus R.A.Dyer, 1940 |

Cyrtanthus falcatus is 'n blomdraende plant en geofiet wat hoort tot die familie *Amaryllidaceae* en is endemies aan KwaZulu-Natal. Die spesie het 'n voorkomsgebied van 2 022 km² en kom op hoë hoogtes voor, tot op 'n maksimum hoogte van 1 800m. Die blare is leeragtig en sekelvormig, 250 mm lank en 30 mm breed. Die plant dra koraalrooi blomme van September tot November.

## Bronne

* REDLIST Sanbi
* Plants of the World Online
* *Mountain Flowers, a Field Guide to the Flora of the Drakensberg and Lesotho*, Elsa Pooley, The Flora Publications Trust, 2013, ISBN 0-620-30221-6 bl 28
# Bronadres

’n **Bronadres** (afgekort **BA** maar die Engelse **URL** word algemeen gebruik) ((en)  **Uniform Resource Locator**) is ’n etiket wat na ’n inligtingsbron, soos byvoorbeeld ’n webbladsy of ’n ander lêer, verwys.

## Opbou

’n URL bestaan uit die volgende onderdele:

* die **protokol**.
* die **magtiging**, soos ’n gebruikersnaam en wagwoord.
* die **domeinnaam**.
* die **poortnommer**.
* die **padnaam**.
* ’n **navraagstring**.
* ’n **fragmentidentifiseerder**.

Die opbou van ’n URL is vir die meeste protokolle as volg:

 WIKINIUM\_MATH\_PH\_0

### Protokol

Die protokol word meestal genoteerd in die vorm `*protokolnaam*:` (let op die dubbelpunt aan die einde).
URL’s kan hierdeur vir verskillende protokolle (en dus verskillende doele) gebruik word:

|  |  |
| --- | --- |
| `file` | ‘gewone’ lêersisteem |
| `http` | Hiperteksoordragprotokol |
| `https` | HTTPS (HTTP oor ’n beveiligde verbinding) |
| `ftp` | File Transfer Protocol |
| `irc` | Internetaflosklets |
| `mailto` | e-pos |
| `gopher` | Gopher |

### Outoriteit

Die *outoriteit* is die bron van die inligting, byvoorbeeld die bedienernaam van ’n webwerf.
Hierdie word genoteer in die vorm `//*gebruikersnaam*:*wagwoord*@*domein*:*poort*`

In die meeste gevalle is die gebruikersnaam, wagwoord en poortnommer nie nodig nie, waardeur die @-teken
en die dubbelpunt meestal nie in die URL voorkom nie, soos in byvoorbeeld `//af.wikipedia.org`
of `//proxy.voorbeeld.com:8080`.

### Padnaam

Die presiese betekenis van die padnaam hang van die protokol af; vir HTTP en FTP verwys die meestal na ’n fisiese lêer, terwyl dit met IRC na ’n kanaal verwys. Paaie word genoteer in die vorm `/*padnaam*`. Hulle word meestal in die vorm `/*dirnaam*/*dirnaam*/.../*dirnaam*/*lêernaam*` gebruik.

### Navraagstring

’n Navraagstring word meestal gebruik om bepaalde parameters deur te gee, soos die soekterme van ’n soekaksie.
Hoewel die navraagstring genoteerd word as `?*navraagstring*`, is dit gebruiklik om dit te formatteer in die vorm
`?*parameter*=*waarde*&*parameter*=*waarde*&...`.

### Fragmentidentifiseerder

Die *fragmentidentifiseerder* word gebruik om na ’n spesifieke afdeling in die inligtingsbron te verwys en word genoteerd in die vorm `#*fragment*`.
In HTML-bladsye word die identifiseerders gebruik om na teks-ankers (gewoonlik opskrifte) te verwys.

## Beperkinge

* Slegs ’n beperkte versameling karakters mag gebruik word om URL’s mee te skryf. So mag daar byvoorbeeld geen spesiale karakters (wat die onderdele van mekaar onderskei) of witruimtes gebruik word nie. Hierdie karakters moet dan genoteerd word as `%*kode*`, waarby *kode* die twee-syfer heksadesimale voorstelling van die karakterkode is.
* Baie kliënte (en soms ook bedienertoepassings) het beperkinge wat die lengte van URL’s betref. So kan URL’s van 5000 karakters probleme oplewer (afhanklik van die implementasie kan dit al by 1024 karakters gebeur). Daarom is dit nie verstandig om te veel gegewens in byvoorbeeld die navraagstring op te neem nie.

## Eksterne skakels

* Die RFC vir URL’s: RFC 1738
# COBOL

**COBOL** (**COmmon Business Oriented Language**) is 'n hoëvlak programmeertaal wat die primêre besigheidsprogrammeertaal was op hoofraamrekenaars en minirekenaars. Dis 'n vertaalde taal en een van die eerste hoëvlak programmeertale.

COBOL het ontwikkel uit FLOWMATIC, 'n taal ontwikkel in die 1950's deur Grace Hopper vir die UNIVAC I.

Alle COBOL programme is in 4 afdelings ("division") georganiseer, wat: IDENTIFICATION, ENVIRONMENT, DATA, & PROCEDURE genoem word. Elke afdeling kan dan verder verdeel word in onderafdelings wat "section" genoem word. Elke "section" kan paragrawe bevat.

## Voorbeeld

'n Eenvoudige COBOL-program:

```
  IDENTIFICATION DIVISION.
  PROGRAM-ID. hello-world.
  PROCEDURE DIVISION.
  DISPLAY "Hallo wêreld!"
  .

```
# PDF

**PDF** (Engels: *Portable Document Format*) is 'n lêerformaat vir die stoor van dokumente op rekenaars. Die formaat is in 1993 deur Adobe geskep om dit makliker te maak om dokumente te versprei en te deel. PDF word dikwels gebruik om dokumente voor te berei voor dit gedruk word. Die dokumente kan gestileerde teks en beelde bevat.

Anders as ander formate word dokumente gestoor sodat die inhoud nie die manier hoe dit op verskillende skerms, rekenaars en drukkers vertoon word beïnvloed nie.

PDF is ook 'n oop-standaard wat amptelik op 1 Julie 2008 deur die Internasionale Standaardeorganisasie (ISO) gepubliseer is.

PDF-leser sagteware word benodig om PDF-dokumente te lees. Voorbeelde van sulke lesers is *Adobe Acrobat*, *Adobe Reader* en *Foxit*-leser.

## Eksterne skakels

* Adobe Acrobat
* Foxit-leser Geargiveer 5 Februarie 2012 op Wayback Machine
* Sumatra PDF - 'n minimalistiese PDF-leser vir Windows.
# George Thomas Moore

|  |
| --- |
| **George Thomas Moore** |
|  |
| George Thomas Moore |
|

---

 |
| Gebore | 1912 Indianapolis, Indiana |
| Oorlede | 1956 |
| Nasionaliteit | Amerikaans |
| Vakgebied | Plantkunde en fikologie |
| Instelling(s) | United States Department of Agriculture, Marine Biological Laboratory in Woods Hole, Massachusetts, Dartmouth College |
| Alma mater | Wabash College, Harvard-universiteit |

**George Thomas Moore** (1871-1956) was 'n Amerikaanse plantkundige, wat gespesialiseer het in fikologie, die studie van alge. Moore was die direkteur van die botaniese tuin van Missouri in St. Louis, Missouri van 1912 tot 1953.

Moore is gebore op 23 Februarie 1871 in Indianapolis, Indiana. Hy het in 1894 terselfdertyd 'n Baccalaureus scientiae graad van Wabash College in sy tuisstaat, en 'n Baccalaureus artium in 1895 van die Harvard-universiteit behaal. Daarna het hy in 1896 'n Meestersgraad in Kunste by die Harvard-universiteit behaal, en uiteindelik in 1900 'n Ph.D. Moore het na die Botaniese Tuin van Missouri gegaan nadat hy twee jaar lank as hoof van die Departement Plantkunde by Dartmouth College, en vir 'n geruime tyd as hoof van die Laboratorium vir Plantpatologie by die Verenigde State se Departement van Landbou, gewerk het. Hy was ook die hoof van die Marine Biologiese Laboratorium in Woods Hole, Massachusetts. Hy het ook vanaf 1921-1923 op die raad van trustees vir Wetenskapdiens, nou bekend as Vereniging vir Wetenskap en die Publiek, gedien.

Die outeursafkorting **G.Moore** word gebruik om George Moore as die skrywer aan te dui wanneer 'n botaniese naam aangehaal word.

## Sien ook

* Lys van botaniste volgens outeursafkorting

## Verwysings
# Clivia mirabilis

| *Clivia mirabilis* |
| --- |
| Bewaringstatus |
|  Kwesbaar  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Plantae |
| *Klade*: | Tracheofiete |
| *Klade*: | Angiospermae |
| *Klade*: | Monocotyledon |
| Orde: | Asparagales |
| Familie: | Amaryllidaceae |
| Subfamilie: | Amaryllidoideae |
| Genus: | *Clivia* |
| Spesie: | C. mirabilis |
| Binomiale naam |
| Clivia mirabilis Rourke, (2000) |

Clivia mirabilis is 'n plant en geofiet wat tot die genus *Clivia* behoort. Die spesie is endemies aan die Noord- en die Wes-Kaap waar dit gevind word op die Bokkeveldberge plato by Nieuwoudtville waar daar twee subpopulasies is. Die plant word bedreig deur die gebruik daarvan deur tuinboukundiges.

## Verwysings

## Bronnelys

* SANBI Redlist
* Plants of the World Online
# Robert Jacob Gordon

| Robert Jacob Gordon |
| --- |
| Robert Jacob Gordon in 1780 |
| Gebore | 29 September 1743 Doesburg, Gelderland |
| Sterf | 25 Oktober 1795 (op 52) Kaapstad, Kaapkolonie |
| Nasionaliteit |  Nederland |
| Beroep | ontdekkingsreisiger, soldaat, kunstenaar, natuurkundige, taalkundige |
| Bekend vir | stigting van die Suid-Afrikaanse merinobedryf |
| Ouer(s) | Jacob Gordon (vader) |

Kolonel **Robert Jacob Gordon** (Doesburg, Nederland, 29 September 1743 - Kaapstad, 25 Oktober 1795) was 'n soldaat, verkenner en stigter van die Suid-Afrikaanse merinobedryf.

Gordon se vrou, Susanna Nicolet (1780)
Hy is gebore van Skotse ouers en het diens gedoen in die Skotse regiment onder bevel van kolonel Dundas. Gordon land op 1 Junie 1777 in die Kaap as tweede-in-bevel van die garnisoen. Hy onderneem kort daarna sy eerste reis en bereik in Augustus 1779 'n rivier noord van die kolonie waar hy die Hollandse vlag hys en dit die Oranjerivier noem, ter ere van die Nederlandse vors. Dit was sowat 17 jaar na Jacobus Coetsee die eerste kolonis geword het wat die rivier bereik het. Die Britse plantkundige William Paterson het hom vergesel op die reis.

Gordon besoek die Oos-Kaapse grens saam met goewerneur Joachim van Plettenberg en word in 1780 bevelvoerder van die Kaapse garnisoen.

Hy het die eerste merinostoet na die Kaap ingevoer.

Toe die Britte die Kaap in 1795 aanval, beleef Gordon 'n senu-ineenstorting en pleeg ná die oorgawe selfmoord op 25 Oktober 1795.

## Bronne

* Rosenthal, Eric, *Encyclopaedia of Southern Africa*, Juta and Company Limited, Cape Town, 1978.
* Cullinan, Patrick: Robert Jacob Gordon 1743-1795. The man and his travels at the Cape. Kaapstad: Struik Winchester, 1992 ISBN 0-947430-33-4
* www.robertjacobgordon.nl

## Eksterne skakels

* R.J. Gordon

* Wikimedia Commons het meer media in die kategorie Robert Jacob Gordon.